b'\n_START_ARTICLE_\nEcser\n_START_SECTION_\nGeografija\n_START_PARAGRAPH_\nKraj se nahaja jugovzhodno od Budimpe\xc5\xa1te v bli\xc5\xbeini mednarodnega letali\xc5\xa1\xc4\x8da Ferihegy.\n_START_SECTION_\nZgodovina\n_START_PARAGRAPH_\nEcser se prvikrat omenja 15. decembra 1315, \xc4\x8deprav je sama naselbina obstajala \xc5\xbee leta 896, ob prihodu Mad\xc5\xbearov v Panonsko ni\xc5\xbeino. Po legendi naj bi dal ime naselju Veliki princ Mad\xc5\xbearov \xc3\x81rpad (~845-~907). Ob njegovem prihodu in po\xc4\x8ditku v tem kraju je okoli\xc5\xa1ke prebivalce vpra\xc5\xa1al po imenu, vendar mu ni znal nobeden odgovoriti. Tedaj jim je rekel, naj ga imenujejo po tamkaj\xc5\xa1njem hrastu - ceru (mad\xc5\xbearsko cser)._NEWLINE_V \xc4\x8dasu tur\xc5\xa1ke nadoblasti (1526-1686), zlasti po obleganju Budima (1541), je kraj izumrl, prebivalstvo se je vrnilo vanj leta 1699. V zgodnjem 18. stoletju je lastnik kraja, grof Antal Grassalkovich, v njem naselil Slovake, ki danes tvorijo \xc5\xa1tevilno etni\xc4\x8dno skupnost naselja. V vojni za neodvisnost (1703-1711), ki jo je vodil Franc II. R\xc3\xa1k\xc3\xb3czi proti Habsbur\xc5\xbeanom, je sodelovalo tudi 11 vojakov iz Ecserja.\n_START_SECTION_\nZanimivosti\n_START_PARAGRAPH_\nNa mestnem grbu se nahajajo rimskokatoli\xc5\xa1ka cerkev iz leta 1740, ljudski ples Poroka v Ecserju (Ecseri lakodalmas) in hrast, tri najpomembnej\xc5\xa1a znamenja naselja.'